டெல்லியில் வருகிற 6 – 11, 2005 இல் நடைபெறவுள்ள கட்சியின் 18-வது அகில இந்திய மாநாட்டில் அரசியல் நகல் தீர்மானம் மற்றும் ஸ்தாபன அறிக்கை ஆகிய இரண்டு அறிக்கைகள் மீது விவாதம் நடைபெறவுள்ளது. ஹைதராபாத்தில் 2002 இல் நடைபெற்ற கட்சியின் 17-வது அகில இந்திய மாநாட்டிற்குப் பிறகு நிகழ்ந்துள்ள அரசியல் – பொருளாதார நிலைமையை பரிசீலித்து, எதிர்கால அரசியல் அணுகுமுறையையும், எதிர்கால கடமைகளையும் உள்ளடக்கி அரசியல் தீர்மானத்தை மாநாடு நிறைவேற்ற உள்ளது. மேலும் 17வது மாநாடு நிறைவேற்றிய அரசியல் தீர்மானத்தை எவ்வாறு அமுலாக்கினோம்? உருவாகி வரும் அரசியல் சூழலில் கட்சி எவ்வாறு தலையிட்டது? அரசியல் தீர்மானத்தை அமுலாக்கிட நடைபெற்ற இயக்கங்கள், வர்க்க – வெகுஜன அமைப்புகள், கட்சியின் அரசியல் நிலைபாட்டில் நின்று மக்கள் பிரச்சினைகளில் நடத்திய இயக்கங்கள் போன்ற பல்வேறு அம்சங்களை மாநாடு பரிசீலிக்க இருக்கிறது. இத்தகைய அரசியல் – ஸ்தாபன அறிக்கையை மத்தியக்குழு சார்பில் மாநாட்டில்தான் விவாதத்திற்கு முன்வைப் பார்கள். மாநாட்டில் இரண்டு அறிக்கைகளையும் நிறைவேற்றி, இரண்டு தீர்மானங்களும் கட்சியின் சார்பில் வெளியிடப்படும். அந்த இரண்டு தீர்மானங்கள் எதிர்கால பணிகளுக்கு வழிகாட்டியாக அமையும்.